Lav et referat af nedenstående tekst:

Tekst:
1. Hvor er du vokset op? - Jeg er født og vokset op i Hobro. 2.	Hvem består din nærmeste familie af? - Jeg er gift og har en søn, men jeg synes også, at mine forældre, svigerforældre og min storebror og hans familie, mine niecer og nevøer er mine nærmeste. Da min mand og jeg boede i København i otte år, boede vi sammen med min storebrors familie. Så flyttede vi tilbage til Hobro og flyttede ind i mit barndomshjem, hvorefter mine forældre byggede et hus ved siden af. Så min familie betyder alt. 3.	Hvornår begyndte du på din sport? Efter OL i 1996, hvor guldfireren vandt den første OL-guldmedalje. Det hørte jeg i radioen på vej til Skagen på sommerferie med mine forældre og storebror. Og der blev jeg begejstret for det, og så sagde mine forældre ”det kan du jo gøre i Hobro”, og så startede jeg til roning efter sommerferien. 4.	Hvorfor er din sportsgren så fed at dyrke? - Fordi det er udenfor og på vandet. Der er en god blanding mellem teknik og styrke, så du kan ikke bare være stærk, du skal også have teknikken. Det er dét, der fascinerer mig. Du kommer aldrig til at gøre det perfekt, der er altid noget, du kan forbedre. Det er megahårdt, men det er også det, der gør det fedt. 5.	Hvem udover dig selv har størst andel i, at du er nået så langt med din sport som du er? - Det er helt sikkert mine forældre og de trænere, jeg har haft undervejs, som har troet på mig. De allerførste trænere jeg havde i Hobro Roklub - Torben Lund og Carsten Urenholdt - havde de ikke introduceret mig for roning på konkurrenceplan, så havde jeg ikke været her, hvor jeg er i dag. - Jeg havde lyst til at være nede i roklubben hele tiden. Mine forældre skulle trække mig hjem hver dag, ellers sad jeg der 24/7. Så kørte jeg derned, når jeg fik fri fra skole og kørte hjem så sent, jeg kunne få lov til det. For miljøet var sjovt, og vi hyggede os. 6.	Hvad er dit yndlingssted i Nordjylland? Det er Mariager Fjord. Der er ikke så meget at rafle om der. Især hvis jeg er der en sommerdag om morgenen, og der er blikstille vand, og det kun er mig, fordi ingen er stået op endnu. De store bakker fra top til bund sammen med skoven – der er så stor variation i det. Så det er bare et skønt og dejligt sted. 7.	Hvad laver du helst, når du ikke dyrker din sport? - Så er jeg sammen med min familie og laver det, de nu laver. Er det min mand, så vil han gerne ud at fiske, og så tager jeg med. Mine forældre – sidder de og ser fjernsyn, så er det det, jeg gør. Eller spiser aftensmad med min bedstemor. Det er bare samværet med familien, der betyder noget. 8.	Hvis du kunne forbedre verden på ét punkt, hvad ville det så være? - Man skal jo ikke bare forbedre verden på et punkt; det er dét, der er lidt problematisk. Men som det er lige nu, så ville jeg fjerne Covid-19 for at gøre verden til et bedre sted igen. - Det, jeg allermest ville forbedre, er nok, at japanerne kunne nyde OL, som vi atleter nyder det. Jeg synes, det er så synd for det japanske folk, at de har brugt så mange penge og forgældet sig, og så får de ikke noget igen. Man mærker deres kærlighed alle steder. Men man kan simpelthen ikke få lov til at give tilbage, fordi restriktionerne gør, at vi bliver holdt på afstand af dem. Så man kan ikke vise taknemmelighed over, at de har gjort et kæmpe stykke arbejde og alt bare klapper. 9.	Hvad har været det bedste og værste ved corona-epidemien? - Det værste har været alle de mennesker, der har været isolerede og ensomme, og ikke har kunnet få den kontakt med andre mennesker, de har brug for. Og det bedste har for mig været, at min hverdag har kunnet køre videre. Roning er på vandet, så det er der ikke de store corona-restriktioner i. 10.	Hvad kunne du godt tænke dig at lave, når din sportskarriere er slut? - Det, der står mit hjerte allernærest, er unge mennesker og sport. At få dem til at have det sjovt og udvikle sig. Jeg kommer i hvert fald til at være indenfor sportens verden. Men man ved jo aldrig. Man ved jo ikke, hvor verden tager én hen. TV2 Nord besøgte Fie Udby Erichsens familie, da der fredag var åbningsceremoni - se indslaget her:

Referat:
36-årige Fie Udby Erichsen konkurrerer nu i sit tredje OL, men bag den hårde fysik som en af Danmarks stærkeste kvindelige roere, gemmer der sig et rendyrket familiemenneske.